# IOS 9

iOS 9 és la novena versió principal d'iOS, el sistema operatiu mòbil d'Apple Inc. És el successor de l'iOS 8 i se centralitza menys en noves característiques i més en optimitzacions, com també en millores a la bateria. Es va anunciar a la presentació de la companyia a WWDC 2015, i es va llançar el 16 de setembre de 2015.
El 21 de setembre de 2015, Apple va anunciar que iOS 9 havia estat instal·lat en més del 50% dels dispositius en què és compatible, mesurats segons l'App Store, fent-lo el sistema operatiu amb el ritme d'adopció més alt. A data de 25 de gener de 2016, el percentatge és del 76%.

## Història

iOS 9 va debutar a l'Apple Worldwide Developers Conference el 8 de juny de 2015, i la beta 1 d'iOS 9.0 es va llançar per a desenvolupadors després de la conferència, i el juliol es va fer una beta pública a tots els membres del programa d'Apple Beta Software Program. iOS 9 es va llançar públicament el 16 de setembre de 2015. La versió iOS 9.0.1 es va llançar el 23 de setembre de 2015 com a primera actualització d'iOS 9. Va arreglar un bug important que causava que la pantalla de "Slide to Upgrade" es quedés congelada quan s'actualitzava a partir d'una versió anterior d'iOS. iOS 9.0.2 es va llançar el 30 de setembre de 2015 per arreglar un problema a la pantalla de bloqueig.
iOS 9.1 es va llançar el 21 d'octubre de 2015. Inclou suport per l'iPad Pro i l'Apple Pencil i l'Apple TV de quarta generació. iOS 9.2 es va llançar el 8 de desembre de 2015, amb noves característiques com suport per la llengua aràbiga per Siri i introduint suport per l'adaptador USB de càmera per l'iPhone, que permet transferir fotos d'una càmera a un dispositiu d'Apple sense haver de passar per un ordinador. iOS 9.2.1 es va llançar el 19 de gener de 2016, amb algunes correccions d'errors.
iOS 9.3 Developer Preview es va llançar el 14 de gener de 2016, amb característiques com Night Shift, fixament de notes, millores a News i Health i més dreceres amb 3D touch.

## Recepció

En general, la recepció d'iOS 9 fou bona, i els crítics van valorar positivament les millores que Apple va fer, com també els canvis respecte del seu predecessor, iOS 8, que se sabia que tenia errors i podia ser inestable de vegades. Els crítics també van elogiar les millores en l'experiència de l'usuari i les millores en la intel·ligència. Tanmateix, molts periodistes van apuntar que Apple havia agafat idees per a iOS 9 d'altres plataformes. Les millores en la intel·ligència es van veure com a prestades de Google, que havia introduït la idea de Google Now i Now On Tap, que fan les mateixes funcions que Proactive a iOS 9. També la funcionalitat de multitasking provenia d'altres tablets com la Microsoft Surface o la línia de tablets de Samsung. Les millores en el teclat, com ara el desplaçament amb dos dits i el teclat amb majúscules/minúscules, podrien haver provingut de modificacions externes, segons els crítics (SwipeSelection i ShowCase, respectivament).

## Referències

* ↑ «Top Features why iOS 9 is the smartest version». Arxivat de l'original el 2017-09-21. [Consulta: 27 gener 2016].
* ↑ «Apple: iOS 9 on more than half of all devices, fastest adoption rate ever». Condé Nast, 21-09-2015. [Consulta: 21 setembre 2015].
* ↑ «Apple: Latest iPhone, iPad software surpasses 50 percent adoption - CNET». [Consulta: 23 setembre 2015].
* ↑ «App Store - Support - Apple Developer». Apple Inc.. [Consulta: 27 gener 2015].
* ↑ «iOS 9 beta: users can sign up for beta program to get new iPhone operating system in July». The Independent, 08-06-2015 [Consulta: 10 juny 2015].
* ↑ «iOS 9: what we've learnt from WWDC 2015». The Telegraph, 09-06-2015 [Consulta: 10 juny 2015].
* ↑ "iOS 9 Available as a Free Update for iPhone, iPad & iPod touch Users September 16". Nota de premsa. Consulta: 9 desembre 2015.
* ↑ «iOS 9 will be released on September 16th». The Verge. Vox Media.
* ↑ «iOS 9 to be released Sept. 16». CNET. CBS Interactive.
* ↑ Manish Singh. «iOS 9.0.1 Update Brings Fix for 'Slide to Upgrade' and Other Bugs», 24-09-2015.
* ↑ Juli Clover. «Apple Releases iOS 9.0.1 With Multiple Bug Fixes», 23-09-2015.
* ↑ Zack Whittaker. «New iOS 9.0.2 update fixes iPhone lock screen bypass flaw», 01-10-2015.
* ↑ Evan Selleck. «iOS 9.0.2 fixes the lock screen security flaw that could access Photos and Contacts without passcode», 30-09-2015. Arxivat de l'original el 22 de gener 2016. [Consulta: 29 gener 2016].
* ↑ «Apple Releases iOS 9.1 With New Emoji, Live Photos Improvements», 21-10-2015.
* ↑ Zac Hall. «Apple releases iOS 9.2 with Arabic Siri, iPhone SD Card Reader support, Apple Music fixes, more», 08-12-2015.
* ↑ «iOS 9 gets a big boost from under the hood refinements». iPad Insight. Arxivat de l'original el 2016-03-04. [Consulta: 30 gener 2016].
* ↑ «7 'New' Features Apple Just Stole From Microsoft, Google, and Itself». yahoo.com, 09-06-2015.
* ↑ «SwipeSelection: Jailbreak Tweak to Make iPad Text Editing Concept a Reality». iPhone Hacks - #1 iPhone, iPad, iOS Blog. Arxivat de l'original el 2016-03-04. [Consulta: 30 gener 2016].
* ↑ «New Cydia Tweak: ShowCase Tweak for iOS Keyboard Makes Typing A Lot Easier - Unlock iPhone 4, unlock iPhone 3GS, jailbreak iPhone - how to with ziPhone.org». ziphone.org. Arxivat de l'original el 2016-03-03. [Consulta: 30 gener 2016].